ÖBI

Stuðningshópur fyrir aðstandendur með maka á hjúkrunarheimili með heilabilun
2023-06-14 13:30 - 15:00 UTC | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaAðstandendur eru fjölbreyttur hópur með ólíkar þarfir en á það sameiginlegt að eiga ástvin á hjúkrunarheimili. Hóparnir byggjast á hugmyndafræði jafningjastuðnings og er markmiðið með samverunni að hittast, spjalla og deila reynslunni. Stuðningur annarra í svipuðum aðstæðum getur bætt líðan og dregið úr streitu.
https://www.alzheimer.is/vidburdir/stu%C3%B0ningshopur-me%C3%B0-maka-a-hjukrunarheimili11111111

Sumarhátíð í Fjölskyldu- og húsdýragarðinum
2023-06-07 16:00 - 20:00 | Fjölskyldu- og húsdýragarðurinn
HlustaSumarhátíð ADHD samtakanna 7. júní kl. 16-20
Í tilefni 35 ára afmælisárs ADHD samtakanna bjóða samtökin félagsmönnum sínum og fjölskyldum þeirra á sumarhátíð þann 7. júní frá kl. 16-20.
Lalli töframaður mætir á svæðið með blöðrur og ýmis töfrabrögð. Listasmiðjan býður upp á föndur fyrir alla fjölskylduna en einnig verður boðið uppá karókí fyrir þá sem vilja syngja og láta ljós sitt skína, skemmta sjálfum sér og öðrum. Síðast en ekki síst verður boðið uppá andlitsmálningu fyrir alla! Ath! opið er í öll leiktæki garðsins og einnig er öllum velkomið að skoða dýrin sem búa í húsdýragarðinum.
Félagsmönnum verður boðið uppá grillaðar SS pylsur og með því, ásamt drykkjum frá Ölgerðinni.
Endilega skráið ykkur á viðburðinn á Facebook til að fá áminningu og smellið á hlekkinn hér: https://www.facebook.com/events/1432348700848851?ref=newsfeed
Hlekkur til að skrá sig sem félagsmaður: https://www.adhd.is/is/styrkja/gerast-felagsmadur-adhd
Verið hjartanlega velkomin!

Pop up markaður fimmtudaginn 1. júní
2023-06-01 13:00 - 15:30
HlustaÁs styrktarfélag býður alla velkomna á Pop up Markað í Ögurhvarfi 6 fimmtudaginn 01.júní milli kl 13.00-15.30.

Þar verða seldar vörur frá Smíkó, úr gróðurhúsinu, keramik, textíll og margt fleira.

Með því að eiga viðskipti á markaðnum stuðlið þið að því að fatlað fólk hafi fjölbreytt verkefni í sinni vinnu.

„Co-creating a better future“
2023-06-01 | Harpa, Austurbakka 2, Reykjavík, 101, Iceland
HlustaFélags- og vinnumarkaðsráðuneytið stendur fyrir málþinginu „Co-creating a better future“ þann 1. júní næstkomandi, í tilefni af formennsku Íslands í Norræna ráðherraráðinu.
Til umræðu eru helstu áskoranir í velferðarmálum og framtíð þjónustu við fatlað fólk.

Sjá má dagskrá hér.

Fundurinn er haldinn í Hörpu og verður á ensku. Hægt er að skrá sig með því að ýta á þennan hlekk.
Ráðuneytið biður um að fyrirspurnum verði beint til thor.thorarinsson@frn.is

MS félagið býður í bíó
2023-05-31 19:00 - 21:00 | Háskólabíó
HlustaÍ tilefni af alþjóðadegi MS býður MS-félag Íslands félögum og aðstandendum á sýningu heimildarmyndarinnar ‘The Art of Rebellion’ þann 31. maí, kl. 19:00 – 21:00 í sal 1 í Háskólabíó.
Heimildarmyndin fjallar um líf listakonunnar Lydia Emily en hún skapar einstaklega falleg og ögrandi vegglistaverk, er einstæð móðir tveggja stúlkna og fetar jafnframt grýtta slóð greiningar sinnar með MS-sjúkdóminn.
Að lokinni sýningu myndarinnar situr Lydia Emily fyrir svörum ásamt leikstjóranum Libby Spears.
Stikla úr myndinni
Nauðsynlegt er að panta miða hér:
https://forms.gle/Ch1Mga5CGHqHvpbj9
Í tengslum við sýningu myndarinnar mun Lydia Emily einnig taka þátt í sumarhátíð MS-félagsins og gera vegglistaverk á gaflinn á Sléttuvegi 5 ásamt listakonunum Maríu Pétursdóttur og Hrund Jóhannesdóttur, sem afhjúpað verður á sumarhátíðinni 31. maí.

Alþjóðadagur MS - sumarhátíð, glens og gaman 31. maí
2023-05-31 15:00 - 17:00 | Sléttuvegur 5
HlustaMS-félag Íslands blæs til sumarhátíðar á Sléttuvegi 5 þann 31. maí kl. 15-17 í tilefni af alþjóðadegi MS. Þetta er í 15. skiptið sem við höldum upp á alþjóðadaginn en hann er á vegum MSIF, alþjóðasamtaka MS-félaga.
Þema dagsins er tengsl og mikilvægi þeirra og er helsta markmiðið með alþjóðadeginum að vekja athygli á málefnum fólks með MS og miðla fræðslu.
Við ætlum að styrkja tengslin og hittast og gera okkur glaðan dag á sumarhátíðinni en þar verður skemmtun og veitingar fyrir alla fjölskylduna.
Þá verður vegglistaverk sem þrjár listakonur með MS gera á gafl hússins okkar á Sléttuveginum afhjúpað.
Glæsileg dagskrá fyrir alla fjölskylduna, hoppukastali, andlitsmálning, pylsur og Emmessís gefur öllum ís!
Kl. 15:00 Sumarhátíðin sett
Kl. 16:00 Einar Aron töframaður skemmtir
Kl. 16:30 Eyþór Ingi tekur nokkur lög

Námskeið fyrir foreldra einhverfra barna og aðstandendur 30.maí.
2023-05-30 19:30 - 21:30 | Háaleitisbraut 13, Háaleitisbraut 13, Reykjavík, Iceland
HlustaNámskeið fyrir foreldra og aðstandendur einhverfra barna verður haldið þriðjudaginn 30. maí kl. 19:30-21:30 á Háaleitisbraut 13, 4. hæð.
Fjallað verður um ólíkar birtingarmyndir einhverfu, þarfir einhverfra barna, reynslu foreldra og góð ráð.
Námskeiðið er ókeypis og skráning fer fram í netfanginu einhverfa@einhverfa.is
Fræðsluna annast:
Guðlaug Svala Kristjánsdóttir, verkefnastjóri fræðslu
Hildur Valgerður Heimisdóttir, aðstandandi

Fræðslufundur Reykjavík - Úlfatíminn [@ADHD samtökin]
2023-05-24 20:00 | Háaleitisbraut 13, Háaleitisbraut 13, Reykjavík, Iceland
HlustaADHD samtökin standa fyrir fræðslufundi þann 24. maí.
Hvaða foreldri kannast ekki við erfiðleikana og pirringinn sem skapast hjá börnum eftir að leikskóla lýkur og fram að háttatíma? Þetta er svokallaður úlfatími. Skapsveiflur, pirringur, hegðunarerfiðleikar og þessháttar eru ekki óalgengir hjá börnum á þessum tímapunkti og sérstaklega börnum með ADHD. Að versla í matinn, elda, borða, baða, bursta tennur, koma barninu í rúmið og svæfa er eilíf barátta. Þetta reynir á þolinmæðina og getur verið gríðarlega krefjandi tími. Hvernig er hægt að draga úr þessum árekstrum?
Katrín Ruth Þorgeirsdóttir ráðgjafaþroskaþjálfi og hegðunarráðgjafi fer yfir nokkur góð ráð og aðferðir sem hægt er að nota til að létta heimilislífið og skapa jákvæðar samverustundir.
Heitt á könnunni.
Verið velkomin á fræðslufundinn!

Lífskjör og heilbrigðisþjónusta á Íslandi - kynning
2023-05-23 11:00 - 12:00 | Háskóli Íslands
HlustaNiðurstöður könnunar sem Félagsvísindastofnun HÍ vann fyrir ÖBÍ réttindasamtök og prófessor Rúnar Vilhjálmsson verða kynntar í Ingjaldsstofu Háskóla Íslands (HT101) klukkan 11:00 þann 23. maí.

Kynning á niðurstöðum rannsóknar um heilbrigðismál
2023-05-23 11:00 | Háskóli Íslands
HlustaNiðurstöður könnunar sem Félagsvísindastofnun HÍ vann fyrir ÖBÍ réttindasamtök verða kynntar í húsnæði Háskóla Íslands klukkan 11 þann 23. maí.

Samráðsfundir um landsáætlun um land allt
2023-05-22 - 2023-08-31
Hlusta

Guðmundur Ingi Guðbrandsson, félags- og vinnumarkaðsráðherra, heldur opna samráðsfundi víðs vegar um landið á næstu vikum. Fjallað verður um helstu áherslur ríkisstjórnarinnar í þjónustu við fatlað og hvernig staðið verður að innleiðingu þeirra. Tilgangur fundanna er að tryggja milliliðalaust samtal um það sem fólki er efst í huga þegar málefni fatlaðs fólks ber á góma.
ÖBÍ réttindasamtök hvetja því allt fatlað fólk á landinu til að sækja þessa fundi og taka þátt í þessu samtali.

Skrá þátttöku
Ef þörf er á táknmálstúlkun, rittúlkun eða annarri sérstakri aðstoð er mikilvægt að það komi fram við skráningu

Dagskrá:
*Á fundunum mun ráðherra flytja opnunarávarp og kynnt verða nokkur þeirra verkefna sem tilheyra landsáætluninni. Fulltrúar heildarsamtaka fatlaðs fólks fjalla um sínar áherslur og framtíðarsýn og starf notendaráða verður kynnt. Að lokum býður ráðherra til samtals við viðstadda um það sem þeim er efst í huga,“ segir á vef stjórnarráðsins.
Fundirnir verða á eftirtöldum stöðum:
19. júní – Akureyri kl. 17 (Hof – Hamrar)
21. júní – Ísafjörður kl. 12 (staðsetning augl. síðar)
22. júní – Egilsstaðir kl. 17 (staðsetning augl. síðar)
26. júní – Selfoss kl. 17 (Hótel Selfoss)
27. júní – Höfuðborgarsvæðið kl. 17 (staðsetning augl. síðar)
29. júní – Rafrænn fundur fyrir allt landið kl. 20:00
Ágúst – Sauðárkrókur (dagsetning og staðsetning augl. síðar)
Ágúst – Höfn (dagsetning og staðsetning augl. síðar)

Skrá þátttöku

Rampur númer 500 vígður á Akureyri
2023-05-20 15:00 | Vamos, Ráðhústorg 9, Akureyri, 600, Iceland
HlustaTugum nýrra hjólastólarampa hefur verið komið upp á Akureyri á síðustu vikum. Laugardaginn 20. maí klukkan 15:00 ætla aðstandendur Römpum upp Ísland að vígja ramp númer 500 og verður það gert við skemmtistaðinn Vamos á Ráðhústorgi Akureyrar.
Bæjarfulltrúarnir Hlynur Jóhannsson og Hulda Elma Eysteinsdóttir segja nokkur orð og Sigrún María Óskarsdóttir vígir rampinn. Boðið verður upp á tónlistaratriði og óáfengan sumardrykk.

Efldu þig – efldu félagið þitt!
2023-05-16 16:00 - 19:00 | Mannréttindahúsið, Sigtún 42, Reykjavík, Iceland
HlustaEfldu þig – efldu félagið þitt! er næsta námskeið í Fræðsluröð ÖBÍ og fer það fram þriðjudaginn 16. maí 2023 frá kl. 16-19:00 hjá ÖBÍ, Sigtúni 42, 105 Reykjavík. Þátttakendur greiða skráningargjald að upphæð kr. 2.500.-, annan kostnað ber ÖBÍ. Skráning hér
MarkmiðMarkmið námskeiðsins er að virkja jákvæðan og skapandi huga og efla þátttakendur í að taka af skarið, koma fram og standa með sjálfum sér og sínu félagi. Með því að fara út fyrir þægindahringinn aukum við möguleikann á því að ná árangri í því sem við ætlum okkur og með meiri árangri eykst sjálfstraustið til þess að halda áfram að takast á við nýjar áskoranir.
Kennari: Brynja Valdís GísladóttirBrynja Valdís er menntuð leikkona og leiklistarkennari frá Listaháskóla Íslands. Hún hefur mikla reynslu af því að koma fram, skemmta, kenna/þjálfa og styrkja folk í að tjá sig og taka af skarið.
Fræðsluröð ÖBÍ 2023
Fræðsluröð ÖBÍ er ætluð starfsfólki og félagsmönnum aðildarfélaga bandalagsins.ÖBÍ ber allan kostnað af námskeiðshaldinu utan skráningargjaldsins sem greiðist af þátttakanda eða því aðildarfélagi sem hann starfar fyrir eða er félagi í.
Skráning hér

Vitundarvakning um ME sjúkdóminn
2023-05-10 08:00 - 2023-05-17 17:00
HlustaME sjúklingar eru jaðarsettir í heilbrigðiskerfinu og fá oft rangar meðferðir vegna þekkingarleysis heilbrigðisstarfólks á sjúkdómnum. Nemendur með ME sjúkdóminn eru jaðarsettir í skólakerfinu og fá ekki viðeigandi aðlögun, því að skólastjórnendur fá ekki fræðslu um þeirra fötlun.
Í tilefni alþjóðlegri vitundarvakningu um ME sjúkdóminn þá hefur ME félag Íslands gert meðfylgjandi myndband. ÚTI Á JAÐRI – YouTube
﻿

NNDR 2023
2023-05-10 | Hagasmári 1, Hagasmári 1, Kópavogur, 201, Iceland
HlustaFélag um fötlunarrannsóknir tilkynnir um 16. ráðstefnu Nordic Network on Disability Research (NNDR) sem verður haldin á Grand hotel Reykjavík 10.-12. maí næstkomandi.
Alþjóðlegir sérfræðingar í fötlunarfræði halda þar fyrirlestra. Þar á meðal Theresia Degener, prófessor í fötlunarfræði við Bochum Center for Disability Studies í Þýskalandi, en hún hefur um árabil verið formaður eftirlitsnefndar við samning Sameinuðu Þjóðanna um réttindi fatlaðs fólks. Aðrir aðalfyrirlesarar eru Lydia X. Z. Brown, aktívisti og adjúnkt í fötlunarfræði við Georgetown University í Bandaríkjunum og Rannveig Traustadóttir, prófessor emerita við Háskóla Íslands.

Nánari upplýsingar um aðalfyrirlesara má finna á nndr2023.is. Auk aðalfyrirlestra verða um 500 kynningar á rannsóknum í málstofum um viðfangsefni sem tengjast ýmsum sviðum í lífi fatlaðs fólks.

Þetta er í fyrsta sinn í sögu NNDR-ráðstefnunnar sem Félag um fötlunarrannsóknir leggur sérstaka áherslu á þátttöku fræðafólks og annarra aðila á sviði rannsókna um döff og heyrnarlaust fólk. Einn aðalfyrirlesaranna er Hilde Haualand en hún er fyrsti döff einstaklingurinn til að gegna stöðu prófessors í Noregi. Auk þess verður fjöldi erinda í málstofum sem fjalla um rannsóknir á þessu sviði.

Ráðstefnan verður stærsta fötlunarfræðiráðstefna á Norðurlöndum frá upphafi fræðigreinarinnar og mögulega sú stærsta í heiminum. Hún er vettvangur fræðslu og samskipta á milli fræðafólks, aðila úr hagsmunasamtökum fatlaðs fólks, fagfólks, aðila í þjónustu og hjá yfirvöldum og fleira fólks. Þátttakendur koma frá Norðurlöndunum en einnig frá Evrópu, Bandaríkjunum, Kanada og víða að úr heiminum.

Eins og önnur ríki stendur Ísland frammi fyrir margþættum áskorunum í framkvæmd réttindasáttmála fatlaðs fólks. Nú þegar ráðstefnan er haldin á Íslandi býðst öllum þeim sem koma að málefnum fatlaðs fólks tækifæri til að kynna sér nýjustu rannsóknir, nálganir og aðferðir á sviði fötlunarfræði á Norðurlöndum og á alþjóðavísu.

Fræðslufundur Egilsstöðum - ADHD og lyf
2023-05-03 20:00
HlustaADHD og lyf – fræðslufundur á Egilsstöðum, 3. maí kl. 20:00
Reglulega kemur upp umræða um lyfjanotkun tengda ADHD, sú umræða er því miður oft byggð á takmörkuðum og eða röngum upplýsingum. Ennfremur skortir marga upplýsingar til þess að greina hvort ADHD lyf eigi við þau sjálf í þeirra aðstæðum. Á fræðslufundinum mun Vilhjálmur Hjálmarsson, formaður ADHD samtakanna fara yfir virkni helstu lyfja sem eru notuð vegna ADHD, ræða um mögulegar aukaverkanir og reyna að svara helstu spurningum sem brenna á vörum fundargestum.
Fundurinn fer fram í fyrirlestraraðstöðu Menntaskólans á Egilsstöðum, 3. maí klukkan 20:00. og er opinn öllum.
Hægt er að skrá sig á Facebook viðburð fundarins hér – Facebook viðburður.
Hægt er að ganga í ADHD samtökin hér: https://www.adhd.is/is/styrkja/gerast-felagsmadur-adhd
Verið velkomin á fræðslufundinn!

Aðalfundur Nýrnafélagsins
2023-05-02 18:00 | Mannréttindahúsið, Sigtún 42, Reykjavík, Iceland
HlustaAðalfundur Nýrnafélagsins, sem áður var frestað, verður haldinn þann 2. maí í Sigtúni 42 í Reykjavík kl. 18. Venjuleg aðalfundarstörf á dagskrá og allir félagar velkomnir.

Fræðslufundur maí 2023 [áhugavert @Alzheimersamtökin]
2023-05-02 16:30 - 17:30 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaFræðslufundur maí mánaðar fjallar um réttindi fólks með heilabilun og fyrirlesarinn er Ásta Kristín Guðmundsdóttir félagsráðgjaf. Aðeins um Ástu Kristínu; hún er félagsráðgjafi í Seiglunni og útskrifaðist með meistarapróf í félagsráðgjöf í júní 2012. Ásta Kristín vann sem félagsráðgjafi á Landakoti og þar á meðal á heilabilunareiningu Landakots, bæði innlagnardeild og á Minnismóttöku. Hún hefur haldið kynningarfyrirlestra fyrir Alzheimersamtökin um heilabilun og mikilvægi samskipta. Einnig tekið þátt í fræðsludagskrá Alzheimersamtakanna með öðrum fagstéttum af Minnismóttöku Landakots þar sem aðstandendur fengu fræðslu um heilabilun, þjónustu heim, úrræði og hjálpartæki. Ásta Kristín hefur einnig starfað á geðsviði og í dag starfar hún sem teymisstjóri heimastuðnings hjá Reykjavíkurborg.

Réttindaganga 1. maí
2023-05-01 13:00
HlustaÖBÍ réttindasamtök hvetja allt fatlað fólk til að fjölmenna í kröfugöngu frá Skólavörðuholti niður á Ingólfstorg þann 1. maí.
Safnast verður saman fyrir kröfugönguna á Skólavörðuholti klukkan 13:00. Gengið er af stað klukkan 13:30 niður Skólavörðustíg, Bankastræti og Austurstræti að Ingólfstorgi þar sem dagskrá tekur við.
ÖBÍ réttindasamtök bjóða í kaffi að dagskrá lokinni í Sigtúni 42 og mun bjóða upp á ferðir frá Ingólfstorgi. Öll velkomin.
Mætum, krefjumst réttlætis og látum í okkur heyra!

Þörf fyrir samfélagsbreytingar? [Áhugavert @ Geðhjálp]
2023-04-27 09:00 - 16:00 | Hilton Reykjavík Nordica, Suðurlandsbraut 2, Reykjavík, 108, Iceland
HlustaRáðstefna og vinnustofur um nýjar leiðir í geðheilbrigðismálum verður haldin dagana 27. og 28. apríl 2023 á Hilton Reykjavík Nordica

Á þessari tveggja daga ráðstefnu verður gestum boðið að kynna sér önnur sjónarmið en þau sem hafa verið ríkjandi í geðheilbrigðismálum. Fyrirlesarar eru aðilar sem hafa beitt sér á alþjóðavettvangi fyrir breyttri nálgun í geðheilbrigðismálum. Auk þeirra mun fólk með reynslu af tilfinningalegri vanlíðan og/eða fíkn leiða vinnustofur.
Vonast er til að fólk, sem lætur sig geðheilbrigðismál varða, mæti og deili hugmyndum og taki þátt í nýsköpun og framþróun í málaflokknum.
Við bjóðum leikmenn jafnt sem fagfólk velkomið

Nánari upplýsingar um viðburðinn á gedhjalp.is

Eru íþróttir fyrir alla? - Málþing barnahóps ÖBÍ réttindasamtaka
2023-04-26 13:00 - 17:00 | Hilton Reykjavík Nordica, Suðurlandsbraut 2, Reykjavík, 108, Iceland
Hlusta
Dagskrá

13:00 Setning málþings • Sindri Viborg þjálfari, formaður Tourette samtakanna og meðlimur barnamálahóps ÖBÍ réttindasamtaka
13:15 Fótbolti fyrir alla • Gunnhildur Yrsa Jónsdóttir yfirþjálfari knattspyrnudeildar hjá Öspinni og landsliðskona í fótbolta
13:30 Farsælt samfélag fyrir öll • brúum bilið • Valdimar Smári Gunnarsson verkefnastjóri „Allir með“
13:45 Hreyfing við hæfi • finnska módelið • Hjalti Sigurðsson æskulýðs- og tómstundaráðgjafi
14:00 Kaffihlé
14:30 Þátttaka án aðgreiningar • reynslusaga • Sólný Pálsdóttir móðir
14:45 Hvað verður um þau efnilegu? • Ragnheiður Lóa Stefánsdóttir sjúkraþjálfari á LSH og hjá meistaraflokki kvenna HK í knattspyrnu
15:00 Með ungmennafélagsandann að leiðarljósi • Auður Þorsteinsdóttir framkvæmdastjóri UMFÍ
15:15 Lokorð • Haraldur Þorleifsson
15:30 Pallborðsumræða

Fundarstjóri: Kári Jónsson landsliðsþjálfari hjá ÍF í frjálsum íþróttum
Öll velkomin – ekkert þátttökugjald
Skráning fer fram með því að senda tölvupóst á netfangið: andrea@obi.is

Fjarkynning á meistaranámi í Listum og velferð [Áhugavert @ LHÍ]
2023-04-18 12:15
HlustaAllt áhugasamt fólk velkomið á fjarkynningu þriðjudaginn 18. apríl, kl. 12.15-12.45. Beint streymi á: live.lhi.is þar sem Kristín Valsdóttir deildarforseti listkennsludeildar svarar spurningum um meistaranám í Listum og velferð.
Meistaranám í Listum og velferð miðar að því að leiða saman breiðan hóp nemenda og fagfólks innan lista- og velferðargeirans sem hafa áhuga á að þróa leiðir til að nýta listir í þágu félags- og heilsueflingar. Markmiðið með náminu er að fjölga snertiflötum listanna við samfélagið og auka aðgengi og þátttöka ólíkra hópa í listtengdum verkefnum og viðburðum. Áhersla er á að þróa nýjar leiðir í þverfaglegri samvinnu stofnana, félagasamtaka og listamanna, í störfum sem fara fram við síbreytilegar aðstæður með fjölbreyttum hópi einstaklinga.
Listir og velferð | Listaháskóli Íslands (lhi.is)

The Nordic Platform for Civil Society - vinnustofa
2023-04-13 10:00 - 14:00 | Mannréttindahúsið, Sigtún 42, Reykjavík, Iceland
HlustaThe Nordic Platform for Civil Society in the social area is the first of its kind and the workshop is an opportunity to help shape and influence the focus areas, which the cooperation will be centered around, and to bring inputs on how we ensure the best cooperation. The establishment of a Nordic civil society platform in the social area, will create a foundation for knowledge sharing and cooperation between many civil society organizations in the social area. Participants will get the opportunity to meet others with an interest in the Nordic cooperation and hear more about the ideas behind the platform. To ensure a broad field of experience similar workshops are being held all over the Nordic region. The workshop is hosted by ÖBI in collaboration with Tænketanken Mandag Morgen and the Danish Institute for Voluntary Effort (DIVE).

18 ára, og hvað svo? [Fræðslukvöld Þroskahjálpar & Einhverfusamtakanna]
2023-04-12 20:00 - 22:00 | Háaleitisbraut 13, Háaleitisbraut 13, Reykjavík, Iceland
HlustaÞað er að ýmsu að hyggja þegar fötluð ungmenni verða 18 ára og ná lögræðsisaldri (sjálfræði). Mörg velta fyrir sér áframhaldandi námi, búsetuúrræðum og vinnu. Ýmsar breytingar eiga sér stað á réttarstöðu fólks við 18 ára aldur og mikilvægt er að hafa allar upplýsingar skýrar og aðgengilegar.
Margar spurningar vakna er varðar fjármál, aðgengi að þjónustu á vegum sveitarfélaga og hvað þarf að hafa í huga er tengist endurhæfingarlífeyri, endurhæfingaráætlun og örorkulífeyri.
Því efna Landssamtökin Þroskahjálp og Einhverfusamtökin til fræðslufundar miðvikudagskvöldið, 12. apríl 2023 kl. 20:00 til 22:00. Fundurinn er haldinn að Háaleitisbraut 13, 4. hæð.
Dagskrá

Arna Guðný Valgarðsdóttir og Fríða Rún Gylfadóttir, þroskaþjálfanemar í HÍ eru að vinna BA-lokaverkefni er tengist þessum tímamótum og langar þær að kynna fyrir fötluðum ungmennum, foreldrum og aðstandendum verkefnið sitt og einnig langar þær að fá upplýsingar hvað ungmennum og foreldrum þykir vanta og eiga samtalið.
Fulltrúar frá Tryggingastofnun ríkisins munu vera með kynningu á ferlinu er tengist endurhæfingarlífeyri – endurhæfingaráætlun – örorkulífeyri.
Fulltrúi frá Sambandi íslenskra sveitarfélaga mun einnig fara yfir hvað getur breyst í samskiptum og þjónustu sveitarfélaga þegar ungmenni verða 18 ára.
Í lokin verða almennar umræður og fyrirspurnir úr sal.

Fræðslufundurinn er sérstaklega ætlaður fötluðum ungmennum og foreldrum/forráðamönnum þeirra, en öll eru hjartanlega velkomin.

Formannafundur ÖBÍ réttindasamtaka
2023-04-04 | Mannréttindahúsið, Sigtún 42, Reykjavík, Iceland
Hlusta

Fræðslunámskeið fyrir aðstandendur barna með ADHD
2023-03-25 10:00 - 15:00 | Háaleitisbraut 13, Háaleitisbraut 13, Reykjavík, Iceland
Hlusta
Fræðslunámskeið fyrir aðstandendur barna með ADHD frá 6 til 12 ára fer fram helgarnar 25. mars og 1. apríl. Kennslan fer fram á milli 10:00 og 15:00. Námskeiðið er í húsakynnum ADHD samtakanna, Háaleitisbraut 13, 4. hæð en fjarfundarbúnaður er einnig í boði fyrir þá sem ekki geta mætt á staðinn.
Á námskeiðinu er lögð áhersla á að þátttakendur öðlist góðan skilning á ADHD gróskunni og fái einföld og hagnýt ráð við uppeldi barna með ADHD. Námskeiðið hentar því vel fyrir alla nána aðstandendur barna með ADHD, mömmur, pabba, fósturforeldra, stjúpforeldra, ömmur, afa og aðra nákomna. Það er mikill kostur ef allir nánustu aðstandendur geta tekið þátt.
Hver fyrirlestur er í 75 mínútur og reiknað er með góðum tíma í fyrirspurnir og umræður.
Nánari upplýsingar um fyrirlestrana, dagskránna og skráningu er að finna í hlekknum hér að neðan:
https://www.adhd.is/is/namskeid-og-spjallafundir/namskeid-foreldrar-6-12-ara-barna

Satt og logið um öryrkja [málþing kjarahóps ÖBÍ]
2023-03-22 13:00 - 16:00 | Grand Hótel Reykjavík, Sigtún 38, Reykjavík, 105
HlustaÖBÍ réttindasamtök standa fyrir málþinginu Satt og logið um öryrkja í Háteig á Grand hótel þann 22. mars nk. kl. 13-16. Fyrirlesarar munu þar fara gaumgæfilega yfir kjör fatlaðs fólks á Íslandi, leiðrétta rangfærslur og draga fram hið rétta.
Fulltrúi Gallup mun sömuleiðis kynna niðurstöður könnunar á viðhorfum almennings til kjara öryrkja auk þess sem von er á líflegum pallborðsumræðum.
Málþinginu verður streymt og það bæði táknmáls- og rittúlkað. Við hvetjum öll til að mæta.
Hér má sjá upplýsingar um málþingið á Facebook.
Dagskrá
13:00 Ávarp formanns ÖBÍ réttindasamtaka • Þuríður Harpa Sigurðardóttir
13:10 Staða öryrkja sem leita aðstoðar umboðsmanns skuldar, hvað er hægt að gera? • Sara Jasonardóttir, verkefnastjóri fræðslu og kynningarmála hjá Umboðsmanni skuldara
13:25 Viðhorf almennings til kjara öryrkja: Niðurstöður Gallup könnunar • Jóna Karen Sverrisdóttir, viðskiptastjóri hjá Gallup
13:40 Hve mikið? Hvað margir? • Atli Þór Þorvaldsson, formaður kjarahóps ÖBÍ réttindasamtaka
13:55 Kaffihlé
14:10 „Fordómar og lúxusliðið öryrkjar“ • Geirdís Hanna Kristjánsdóttir, varaformaður kjarahóps ÖBÍ réttindasamtaka
14:25 „Þær hafa það svo gott“ • Laufey Líndal Ólafsdóttir fulltrúi Pepp, grasrótar fólks í fátækt og félagslegri einangrun
14:40 Pallborð
15:40 Lokaorð • Atli Þór Þorvaldsson, formaður kjarahóps ÖBÍ réttindasamtaka

Fundarstjóri: Elva Dögg Gunnarsdóttir

Aðalfundur Diabetes Ísland
2023-03-15 17:00 | Mannréttindahúsið, Sigtún 42, Reykjavík, Iceland
HlustaAðalfundur Diabetes Ísland verður haldinn miðvikudaginn 15.mars 2022 kl. 17 í húsnæði félagsins að Sigtúni 42, 105 Rvk.
Á dagskrá eru venjuleg aðalfundarstörf skv 7.gr laga félagsins.
Fyrir liggja tillögur frá stjórn til lagabreytinga.
Rétt til setu á fundinum hafa skuldlausir félagar.
Fundarstjóri mun í upphafi fundar auglýsa eftir dagskrártillögum og öðrum tillögum til breytinga á lögum félagsins og skulu þær lagðar fram skriflega.

Fræðslufundur fyrir aðstandendur
2023-03-14 16:30 - 17:30 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaFræðslufundur marsmánaðar fjallar um aðstandendur og þá mun Brynhildur Jónsdóttir sálfræðingur í Seiglunni þjónustumiðstöð Alzheimersamtakanna flytja fyrirlestur sinn: Aðstandendur með heilabilunarsjúkdóma – helstu áskoranir á mismunandi stigum sjúkdómanna.
Aðeins um Brynhildi: hún starfaði eftir mastersnám á Minnismóttökunni á Landkoti við taugasálfræðilegar greiningar á fólki sem þangað leitaði vegna gruns um byrjandi heilabilun. Brynhildur starfaði einnig sem klínískur sálfræðingur á Áfalla- og sálfræðimiðstöðinni þar sem hún sinnti greiningum og meðferð á sálrænum vanda hjá fullorðnum.
Við tökum fram að fyrirlesturinn er einungis fyrir aðstandendur/fagfólk og aðra sem hafa áhuga á málefninu og ekki sjúklinginn sjálfan.
Fjölmennum í Hafnarfjörðinn og fræðumst saman. Fyrir þá sem komast ekki á staðinn þá verðum við í beinu streymi hér á heimasíðunni okkar og upptökur aðgengilegar eftir fundinn.

Hvað eru börnin okkar að borða?
2023-03-07 13:00 - 16:00 | Grand Hótel Reykjavík, Sigtún 38, Reykjavík, 105
HlustaJá, hvað eru börnin okkar að borða ?
Málþingið er haldið á vegum Astma- og ofnæmisfélags Íslands á Grand hótel þriðjudaginn 7. mars nk. kl. 13 – 16
Aðgangur er ókeypis.
Allir eru velkomnir
Skráning hér : https://forms.gle/Q9jE5L1xBJRbhFyu9
